**Íñigo Melchor de Velasco**, nado en Madrid o 16 de abril de 1635 e finado o 29 de setembro de 1696, foi un aristócrata castelán, VI Duque de Frías e Condestable de Castela, que desempeñou o cargo de Gobernador e Capitán Xeneral do Reino de Galicia entre 1658 e 1661.

Traxectoria
-----------

Foi fillo primoxénito de Bernardino Fernández de Velasco y Tovar, de quen herdou os títulos nobiliarios de VII duque de Frías, IV marqués de Berlanga e IX conde de Haro e o emprego de Condestable de Castela, e da súa muller Isabel María de Guzmán y Guzmán.

Seguiu a carreira militar e participou co grado de xeneral na guerra de Cataluña baixo as ordes de Xoán Xosé de Austria, e na guerra de separación de Portugal como Capitán Xeneral de Galicia.

Entre 1668-69 desempeñou o cargo de gobernador dos Países Baixos españois, posto que deixou para regresar a España en calidade de conselleiro de estado e de guerra. En 1671 foi nomeado Presidente do Consello de Ordes, e catro anos despois do Consello Supremo de Flandres. En 1676 foi designado Mordomo maior do rei Carlos II.

Matrimonios e descendencia
--------------------------

Casado primeira vez con Josefa Jacinta Fernández de Córdoba y Figueroa, nada en Montilla o 19 de setembro de 1627 e finada en 1664, filla de Alonso Fernández de Córdoba e Enríquez de Ribeira, V marqués de Priego, e da súa muller e curmá Juana Enríquez de Ribeira e Téllez-Girón, sen descendencia.

Casado segunda vez con María Teresa de Benavides Dávila y Corella (c. 1640 - 1702), filla de Diego de Benavides da Cueva e Bazán, VIII conde de Santisteban do Porto, e da súa muller Antonia Dávila e Corella, VII marquesa das Navas, X condesas de Consentayna, e viúva, casada o 22 de xullo de 1660, de Luís Ramón Folch de Cardona de Aragón y Fernández de Córdova, VI duque de Segorbe etc, de quen tivo dous fillos e unha filla:

* José Fernández de Velasco y Tovar, VIII duque de Frías, V marqués de Berlanga, X conde de Haro
* María del Pilar Fernández de Velasco y Benavides, casada con Francisco María de Paula Téllez-Girón y Benavides, VI duque de Osuna, X conde de Ureña
* Íñigo Fernández de Velasco y Benavides

Fóra do matrimonio tivo un fillo:

* Francisco Antonio Fernández de Velasco y Tovar

Notas
-----

1. ↑
2. ↑  José Antonio Álvarez Baena: Hijos de Madrid (1790).

|  |  |
| --- | --- |
|  | Wikimedia Commons ten máis contidos multimedia na categoría:  ***Íñigo Melchor Fernández de Velasco*** |

|  |  |  |
| --- | --- | --- |
| Predecesor:**Bernardino Fernández de Velasco y Tovar** | **Condestable de Castela** | Sucesor:**José Fernández de Velasco y Tovar** |
| Predecesor:**Luigi Poderico** | **Gobernador e Capitán Xeneral do Reino de Galicia**1666 - 1668 | Sucesor:**Pedro José de Zúñiga Enríquez** |
| Predecesor:**Francisco de Moura Corterreal** | **Gobernador dos Países Baixos**1668 - 1670 | Sucesor:**Juan Domingo de Zúñiga y Fonseca** |
| Predecesor:**Pedro Portocarrero y Aragón** | **Presidente do Consello de Órdenes**1671 - 1675 | Sucesor:**Gaspar Téllez-Girón y Sandoval** |

|  |  |
| --- | --- |
| Control de autoridades | 
* Wd: Q291882
* WorldCat
* VIAF: 172687055
* BNE: XX1549443
* CERL: cnp01297503
* DBE: inigo-melchor-fernandez-de-velasco
* DeutscheBio: 1013810708
* GND: 1013810708
* PARES: 46144

 |